Vejdirektoratet melder om travlhed mandag morgen og formiddag. Hele morgenen har mandskabet været ude at salte på de nordjyske veje, og nu kører de med sneplove i hele regionen. Der er faldet mest sne i den sydlige del af regionen. Nordjyllands Trafikselskab melder om enkelte forsinkelser, og i Aalborg Lufthavn er få fly forsinket. Her forventer man flere forsinkelser i løbet af dagen, hvis snevejret fortsætter. Ifølge Nordjyllands Politi har et par uheld i løbet af morgenen givet kødannelser flere steder. TV2/ Vejret fortæller, at snevejret topper i Nordjylland i middagstimerne, og at der mandag eftermiddag vil være et ophold i snevejret. Det begynder dog at sne igen i løbet af natten. Der er faldet 7 cm sne i Aars, 3 cm i Hadsund og 7 cm i Dokkedal.

Opsummering:
Vejdirektoratet arbejde på højtryk med at få ryddet de nordjyske veje efter snefald mandag morgen.